CELEX: 32020D0727
Language: ro
Date: 2020-05-29 00:00:00
Title: Decizia de punere în aplicare (UE) 2020/727 a Comisiei din 29 mai 2020 de încheiere a procedurii antidumping privind importurile de produse fabricate din fibră de sticlă cu filament continuu originare din Bahrain și din Egipt

2.6.2020   
               
               
                  RO
               
               
                  Jurnalul Oficial al Uniunii Europene
               
               
                  L 170/17
               
            
         DECIZIA DE PUNERE ÎN APLICARE (UE) 2020/727 A COMISIEI
         din 29 mai 2020
         de încheiere a procedurii antidumping privind importurile de produse fabricate din fibră de sticlă cu filament continuu originare din Bahrain și din Egipt
         COMISIA EUROPEANĂ,
         având în vedere Tratatul privind funcționarea Uniunii Europene,
         având în vedere Regulamentul (UE) 2016/1036 al Parlamentului European și al Consiliului din 8 iunie 2016 privind protecția împotriva importurilor care fac obiectul unui dumping din partea țărilor care nu sunt membre ale Uniunii Europene (1) („regulamentul de bază”), în special articolul 5,
         întrucât:
         1.   PROCEDURA
         
         1.1.   Deschiderea
         
         
                     (1)
                  
                  
                     La 3 mai 2019, Comisia Europeană a deschis o anchetă antidumping în ceea ce privește importurile în Uniunea Europeană de produse din fibră de sticlă cu filament continuu [denumite în continuare „AFS” („armături din fibră de sticlă”)] originare din Bahrain și din Egipt (denumite în continuare „țările în cauză”) în temeiul articolului 5 din regulamentul de bază. Comisia a publicat un aviz de deschidere în Jurnalul Oficial al Uniunii Europene (2) (denumit în continuare „avizul de deschidere”).
                  
               
                     (2)
                  
                  
                     Comisia a deschis ancheta în urma unei plângeri depuse la 21 martie 2019 de către Asociația europeană a producătorilor de fibre din sticlă (European Glass Fibre Producers Association) (denumită în continuare „reclamantul” sau „APFE”), în numele unor producători care reprezintă peste 25 % din producția totală a Uniunii. Producătorii care reprezintă 71 % din producția totală a Uniunii de produse din fibră de sticlă cu filament continuu au susținut plângerea.
                  
               1.2.   Perioada de anchetă și perioada luată în considerare
         
         
                     (3)
                  
                  
                     Ancheta privind dumpingul și prejudiciul care decurge din acesta a acoperit perioada cuprinsă între 1 aprilie 2018 și 31 martie 2019 (denumită în continuare „perioada de anchetă” sau „PA”). Examinarea tendințelor relevante pentru evaluarea prejudiciului a acoperit perioada cuprinsă între 1 ianuarie 2016 și sfârșitul perioadei de anchetă (denumită în continuare „perioada luată în considerare”).
                  
               1.3.   Părțile interesate
         
         
                     (4)
                  
                  
                     În avizul de deschidere, părțile interesate au fost invitate să contacteze Comisia în vederea participării la anchetă. În plus, Comisia a informat cu privire la deschiderea anchetei în mod special reclamantul, alți producători cunoscuți din Uniune, producătorii-exportatori cunoscuți, importatorii, furnizorii și utilizatorii cunoscuți, comercianții, precum și asociațiile despre care se cunoaște că sunt părți vizate, invitându-i să participe la anchetă.
                  
               
                     (5)
                  
                  
                     Părțile interesate au avut posibilitatea de a prezenta observații cu privire la deschiderea anchetei și de a solicita să fie audiate de Comisie și/sau de consilierul-auditor pentru proceduri comerciale.
                  
               1.4.   Eșantionarea
         
         
                     (6)
                  
                  
                     În avizul său de deschidere, Comisia a afirmat că ar putea constitui un eșantion de părți interesate, în conformitate cu articolul 17 din regulamentul de bază.
                  
               1.4.1.   Eșantionarea producătorilor din Uniune
         
         
                     (7)
                  
                  
                     În avizul de deschidere, Comisia a afirmat că a selectat în mod provizoriu un eșantion de producători din Uniune. La selectarea eșantionului, Comisia s-a bazat pe cel mai mare volum reprezentativ de producție care putea fi examinat în mod rezonabil având în vedere timpul disponibil.
                  
               
                     (8)
                  
                  
                     Nu s-au primit observații cu privire la selectarea eșantionului.
                  
               1.4.2.   Eșantionarea importatorilor neafiliați
         
         
                     (9)
                  
                  
                     Pentru a decide dacă eșantionarea era necesară și, în caz afirmativ, pentru a constitui un eșantion, Comisia a solicitat importatorilor neafiliați să furnizeze informațiile specificate în avizul de deschidere.
                  
               
                     (10)
                  
                  
                     Având în vedere faptul că numai doi importatori neafiliați au furnizat formulare de eșantionare completate, eșantionarea nu a fost aplicată.
                  
               1.4.3.   Eșantionarea producătorilor-exportatori din Bahrain și din Egipt
         
         
                     (11)
                  
                  
                     Comisia nu a recurs la eșantionare în ceea ce privește producătorii-exportatori din Bahrain și Egipt, deoarece nu există decât un singur producător-exportator în fiecare țară.
                  
               1.4.4.   Răspunsurile la chestionar și vizitele de verificare
         
         
                     (12)
                  
                  
                     Comisia a trimis chestionare celor doi producători-exportatori, celor trei producători din Uniune incluși în eșantion, precum și celor doi importatori neafiliați. Utilizatorilor le-a fost transmis un chestionar pentru a-l completa, dacă doresc acest lucru, mai degrabă decât să transmită observații.
                  
               
                     (13)
                  
                  
                     Comisia a primit răspunsuri la chestionare de la ambii producători-exportatori, de la toți producătorii din Uniune incluși în eșantion, precum și de la ambii importatori neafiliați. De asemenea, Comisia a primit răspunsuri la chestionar din partea a doi utilizatori.
                  
               
                     (14)
                  
                  
                     Comisia a căutat și a verificat toate informațiile considerate necesare în vederea stabilirii existenței dumpingului, a prejudiciului generat de acesta și a interesului Uniunii.
                  
               
                     (15)
                  
                  
                     Metodologia și corectitudinea datelor colectate de reclamanți în scopuri legate de indicatorii macroeconomici au făcut obiectul unei vizite de verificare în temeiul articolului 16 din regulamentul de bază, efectuată la sediul avocaților reclamanților.
                  
               
                     (16)
                  
                  
                     În temeiul articolului 16 din regulamentul de bază, au fost efectuate vizite de verificare la sediile următoarelor societăți:
                     
                                  
                              
                              
                                 Producători din Uniune și societăți afiliate:
                                 
                                             —
                                          
                                          
                                             3B Fibreglass, Battice, Belgia,
                                          
                                       
                                             —
                                          
                                          
                                             Johns Manville Slovakia a.s., Trnava, Republica Slovacă,
                                          
                                       
                                             —
                                          
                                          
                                             European Owens Corning Fibreglass SPRL, Watermael-Boitsfort, Belgia.
                                          
                                       
                           
                                  
                              
                              
                                 Importatori neafiliați din Uniune:
                                 
                                             —
                                          
                                          
                                             Euroresins UK Limited, Ellesmere Port, Regatul Unit,
                                          
                                       
                                             —
                                          
                                          
                                             Helm AG, Hamburg, Germania.
                                          
                                       
                           
                                  
                              
                              
                                 Utilizatori neafiliați din Uniune:
                                 
                                             —
                                          
                                          
                                             Polykemi, Ystad, Suedia,
                                          
                                       
                                             —
                                          
                                          
                                             Societatea A (3).
                                          
                                       
                           
                                  
                              
                              
                                 Producător-exportator din Egipt și societăți afiliate:
                                 
                                             —
                                          
                                          
                                             Grupul Jushi:
                                          
                                       
                                             —
                                          
                                          
                                             Jushi Egypt for Fiberglass Industry S.A.E., Egipt,
                                          
                                       
                                             —
                                          
                                          
                                             Jushi France SAS, Franța,
                                          
                                       
                                             —
                                          
                                          
                                             Jushi Italia srl, Italia,
                                          
                                       
                                             —
                                          
                                          
                                             Jushi Spain SA, Spania.
                                          
                                       
                           
                                  
                              
                              
                                 Producător-exportator din Bahrain și societăți afiliate:
                                 
                                             —
                                          
                                          
                                             Grupul CPIC
                                             
                                                         —
                                                      
                                                      
                                                         CPIC Abahsain Fiberglass W.L.L., Bahrain,
                                                      
                                                   
                                                         —
                                                      
                                                      
                                                         CPIC Europe B.V., Țările de Jos.
                                                      
                                                   
                                       
                           
               2.   PRODUSUL ÎN CAUZĂ ȘI PRODUSUL SIMILAR
         
         2.1.   Produsul care face obiectul anchetei
         
         
                     (17)
                  
                  
                     Produsele care fac obiectul prezentei anchete sunt fire tăiate din fibră de sticlă, având o lungime de maximum 50 mm („fire tăiate”); semitorturi din fibră de sticlă, cu excepția semitorturilor din fibră de sticlă care sunt impregnate și acoperite și prezintă o pierdere la calcinare de peste 3 % (determinată conform standardului ISO 1887) („semitorturi”); și covorașe de filamente din fibră de sticlă, cu excepția covorașelor din vată de sticlă („covorașe”) („produsul care face obiectul anchetei”). Produsul care face obiectul anchetei este cunoscut sub denumirea de „armături de fibră de sticlă” sau „AFS”.
                  
               
                     (18)
                  
                  
                     Produsul în cauză este produsul care face obiectul anchetei originar din Bahrain și din Egipt.
                  
               
                     (19)
                  
                  
                     Produsul în cauză se încadrează în prezent la codurile NC 7019 11 00, ex 7019 12 00, 7019 31 00 (codurile TARIC 7019120022, 7019120025, 7019120026 și 7019120039).
                  
               2.2.   Produsul similar
         
         
                     (20)
                  
                  
                     Ancheta a arătat că următoarele produse au aceleași caracteristici fizice, chimice și tehnice de bază, precum și aceleași utilizări principale:
                     
                                 (a)
                              
                              
                                 produsul în cauză;
                              
                           
                                 (b)
                              
                              
                                 produsul fabricat și vândut pe piața internă din Bahrain și din Egipt;
                              
                           
                                 (c)
                              
                              
                                 produsul fabricat și vândut în Uniune de către industria Uniunii.
                              
                           
               
                     (21)
                  
                  
                     Comisia a decis că, în sensul prezentei anchete, produsele respective sunt, prin urmare, produse similare în sensul articolului 2 litera (c) din regulamentul de bază.
                  
               3.   PROCEDURA
         
         
                     (22)
                  
                  
                     În scrisoarea sa către Comisie din 19 martie 2020, reclamantul și-a retras plângerea.
                  
               
                     (23)
                  
                  
                     În conformitate cu articolul 9 alineatul (1) din regulamentul de bază, în cazul în care reclamantul își retrage plângerea, procedura poate fi încheiată, cu excepția cazului în care o asemenea încheiere nu ar fi în interesul Uniunii.
                  
               
                     (24)
                  
                  
                     Comisia a considerat că procedura antidumping ar trebui încheiată, dat fiind că ancheta nu a revelat niciun motiv care să demonstreze că o asemenea încheiere nu ar fi în interesul Uniunii.
                  
               
                     (25)
                  
                  
                     Părțile interesate au fost informate în consecință și li s-a acordat posibilitatea de a prezenta observații. Comisia nu a primit nicio observație care să ducă la concluzia conform căreia o astfel de încheiere nu ar fi în interesul Uniunii.
                  
               
                     (26)
                  
                  
                     Prin urmare, Comisia concluzionează că procedura antidumping privind importurile în Uniune de AFS originare din Bahrain și din Egipt ar trebui încheiată.
                  
               
                     (27)
                  
                  
                     Prezenta decizie este conformă cu avizul comitetului instituit prin articolul 15 alineatul (1) din regulamentul de bază,
                  
               ADOPTĂ PREZENTA DECIZIE:
         
            Articolul 1
            Procedura antidumping privind importurile în Uniune de fire tăiate din fibră de sticlă, cu o lungime de maximum 50 mm („fire tăiate”); de semitorturi din fibră de sticlă, cu excepția semitorturilor din fibră de sticlă care sunt impregnate și acoperite și prezintă o pierdere la calcinare de peste 3 % (determinată conform standardului ISO 1887) („semitorturi”); și de covorașe de filamente din fibră de sticlă, cu excepția covorașelor din vată de sticlă („covorașe”), care se încadrează în prezent la codurile NC 7019 11 00, ex 7019 12 00, 7019 31 00 (coduri TARIC 7019120022, 7019120025, 7019120026 și 7019120039) originare din Egipt, se încheie.
         
         
            Articolul 2
            Prezenta decizie intră în vigoare în ziua următoare datei publicării în Jurnalul Oficial al Uniunii Europene.
         
         
            Adoptată la Bruxelles, 29 mai 2020.
            
               
                  Pentru Comisie
               
               
                  Președintele
               
               Ursula VON DER LEYEN
            
         
         
            (1)  JO L 176, 30.6.2016, p. 21.
         
            (2)  JO C 151, 3.5.2019, p. 4.
         
            (3)  Societatea A a solicitat păstrarea anonimatului pe motiv că ar fi expus unui risc semnificativ de represalii comerciale, în cazul în care anumiți producători ar percepe că acționează într-un mod care contravine intereselor lor.